[Foto’s] Nuwe lug-swembad beplanFoto: Homes and Property ‘n Lug-swembad word in Londen beplan wat in sy geheel uit glas gebou gaan word en 10 verdiepings bo die grond sal hang. Die 25 m x 5 m groot swembad sal drie meter diep wees en die glas sal 20 cm dik wees. Die swembad sal as ŉ tipe brug tussen twee woonstelblokke in Londen se Elm’s-distrik dien. Konstruksie begin vanjaar en inwoners behoort teen 2018 in te trek. “My idee vir die lug-swembad kom uit ŉ begeerte om die grense te verskuif in moontlikhede van konstruksie en ingenieurswerk,” het Sean Mulryan, uitvoerende hoof van die Ballymore Group, aan Homes and Property gesê. “Ek wou iets doen wat nog nooit vantevore gedoen is nie. Die swembad se deurskynende struktuur is die gevolg van noemenswaardige vordering in tegnologie die afgelope dekade. Die ervaring sal uniek wees; dit sal voel of jy deur die lug sweef in sentraal-Londen.” Woonstelle is in September beskikbaar vanaf £6 miljoen (R120 miljoen) per eenheid.